钦定古今图书集成/明伦汇编/氏族典/第165卷 > 《廖用贤尚友录》 > 安如山
## 钦定古今图书集成/明伦汇编/氏族典/第165卷 > 《廖用贤尚友录》 > 安如山

按《无锡县志》：“如山，字子静，嘉靖八年进士。改庶吉士，
出为裕州知州。会户部括天下田，因履亩丈量方始
事，而部辄更令，如山卒竟其役，民利之。再补裕州，移
高唐，进金华知府，迁云南佥事。民獠杂处，政务绥辑。
历江西参政，再调四川佥事归。穆宗即位，进阶朝列
大夫。”